
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL RAJONO SAVIVALDYBĖS ADMINISTRACIJOS VYRIAUSIOJO SPECIALISTO (JAUNIMO REIKALŲ KOORDINATORIAUS) PAREIGYBĖS APRAŠYMO TVIRTINIMO
2014 m. rugsėjo  4  d. Nr. AT-843
Šakiai


Vadovaudamasis Lietuvos Respublikos valstybės tarnybos įstatymo 8 straipsnio 8 dalies 1 punktu, Vietos savivaldos įstatymo 18 straipsnio 1 dalimi, Vyriausybės 2002 m. gegužės 20 d. nutarimu Nr. 685 patvirtintos Valstybės tarnautojų pareigybių aprašymo ir vertinimo metodikos 23 punktu ir rajono savivaldybės tarybos 2009 m. sausio 22 d. sprendimu Nr.T-6 patvirtintų Savivaldybės administracijos nuostatų 23.4 punktu:

1. Tvirtinu rajono savivaldybės administracijos vyriausiojo specialisto (jaunimo reikalų koordinatoriaus) pareigybės aprašymą (pridedama).

2. Pripažįstu netekusiu galios rajono savivaldybės administracijos direktoriaus 2008 m. sausio 18 d. įsakymą Nr. AT-134 „Dėl savivaldybės administracijos vyriausiojo specialisto (jaunimo reikalų koordinatoriaus) ir vyriausiojo specialisto (savivaldybės gydytojo) pareigybių aprašymo tvirtinimo“. 


3. Pavedu rajono savivaldybės administracijos Bendrojo skyriaus vedėjai su pareigybės aprašymu pasirašytinai supažindinti šias pareigas užimantį valstybės tarnautoją. 

Administracijos direktoriaus pavaduotojas,                                         Algimantas Damijonaitis

pavaduojantis administracijos direktorių

